Άρση βαρών στους Θερινούς Ολυμπιακούς Αγώνες 1896

Στους Θερινούς Ολυμπιακούς Αγώνες του 1896 διεξήχθησαν δύο αγωνίσματα άρσης βαρών (με ένα χέρι και με δύο χέρια). Συνολικά, επτά αθλητές από πέντε χώρες έλαβαν μέρος.

Χαρακτηριστικό είναι ότι τις δύο πρώτες θέσεις και των δύο αγωνισμάτων κέρδισαν οι ίδιοι δύο αθλητές, οι οποίοι μοιράστηκαν ένα χρυσό και ένα ασημένιο μετάλλιο. Τα χάλκινα μετάλλια κατέκτησαν δύο Έλληνες.

 Πρόγραμμα αγωνισμάτων 
ΤΤελικοί

 Ημερομηνία →Αγώνισμα ↓Δε6/4Τρ7/4Τε8/4Πε9/4Πα10/4Σα11/4Κυ12/4Δε13/4Τρ14/4Τε15/4 Με ένα χέρι Τ         Με δύο χέρια Τ        

 Συμμετέχουσες χώρες 
Οι πέντε χώρες που συμμετείχαν είναι οι εξής (σε παρένθεση ο αριθμός των αθλητών):

 20px|border|Γερμανία Γερμανία (1)
  Δανία (1)
 20px|border|Ελλάδα Ελλάδα (3)
  Μεγάλη Βρετανία (1)
 20px|border|Ουγγαρία Ουγγαρία (1)

 Αποτελέσματα ανά αγώνισμα 
Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

 Με ένα χέρι 

 Κατάταξη  Αρσιβαρίστας  Χώρα  Κιλά 1 Λάντσεστον Έλιοτ  Μεγάλη Βρετανία 71.0  2 Βίγκο Γιένσεν  Δανία 57.0 3 Αλέξανδρος Νικολόπουλος 20px|border|Ελλάδα Ελλάδα 57.0 4 Σωτήρης Βερσής 20px|border|Ελλάδα Ελλάδα 40.0
Ημερομηνία: 7 Απριλίου 1896

Οι αρσιβαρίστες ήταν υποχρεωμένοι να σηκώνουν τα κιλά με ένα χέρι. Επίσης, έπρεπε να σηκώνουν επιτυχώς το εκάστοτε βάρος με κάθε ένα από τα χέρια τους. Η κίνηση που χρησιμοποιήθηκε ήταν παρόμοια με αυτή του αρασέ που ξέρουμε σήμερα. Οι τέσσερις αρσιβαρίστες που έλαβαν μέρος, επιχείρησαν τρεις προσπάθειες. Όταν αυτές συμπληρώθηκαν, οι τρεις πρώτοι κέρδισαν τρεις επιπλέον προσπάθειες.

Ο Δανός Βίγκο Γιένσεν, έχοντας τραυματιστεί νωρίτερα στο αγώνισμα με δύο χέρια, κατάφερε να σηκώσει 57 κιλά και να πάρει το ασημένιο μετάλλιο, ενώ ο Λάντσεστον Έλιοτ ξεπέρασε όλους τους άλλους αθλητές και κέρδισε το πρώτο χρυσό μετάλλιο της Μεγάλης Βρετανίας στους Ολυμπιακούς Αγώνες.

 Με δύο χέρια 

 Κατάταξη  Αρσιβαρίστας  Χώρα  Κιλά 1 Βίγκο Γιένσεν  Δανία 111.5  2 Λάντσεστον Έλιοτ  Μεγάλη Βρετανία 111.5  3 Σωτήρης Βερσής 20px|border|Ελλάδα Ελλάδα 90.0 4 Γιώργος Παπασιδέρης 20px|border|Ελλάδα Ελλάδα 90.0 Καρλ Σούμαν 20px|border|Γερμανία Γερμανία 90.0 6 Μομτσίλο Ταπάβιτσα20px|border|Ουγγαρία Ουγγαρία 80.0
Ημερομηνία: 7 Απριλίου 1896

Το συγκεκριμένο ήταν το πρώτο χρονολογικά αγώνισμα άρσης βαρών. Η κίνηση που χρησιμοποιήθηκε ήταν παρόμοια με αυτή του ζετέ που ξέρουμε σήμερα. Οι έξι αρσιβαρίστες από πέντε χώρες που έλαβαν μέρος, επιχείρησαν τρεις προσπάθειες. Όταν αυτές συμπληρώθηκαν, οι τρεις πρώτοι κέρδισαν τρεις επιπλέον προσπάθειες.

Ο Δανός Βίγκο Γιένσεν και ο Βρετανός Λάντσεστον Έλιοτ σήκωσαν από 111.5 κιλά και η απόφαση για τον νικητή καθορίστηκε από τον Πρίγκιπα Γεώργιο, ο οποίος απεφάνθη ότι ο Γιένσεν εκτέλεσε την προσπάθειά του με καλύτερο στυλ. Η βρετανική αποστολή διαμαρτυρήθηκε και αποφασίστηκε να δοθούν επιπλέον προσπάθειες στους δύο αθλητές ώστε να βελτιώσουν την επίδοσή τους. Κανένας από τους δύο, όμως, δεν τα κατάφερε και το αποτέλεσμα έμεινε ως είχε, με τον Γιένσεν να παίρνει τελικά το χρυσό μετάλλιο και τον Έλιοτ το ασημένιο.

 Πίνακας μεταλλίων 

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 12)



 Εξωτερικοί σύνδεσμοι 

*